CELEX: 32012R0461
Language: bg
Date: 2012-05-31 00:00:00
Title: Регламент (ЕС) № 461/2012 на Комисията от 31 май 2012 година за изменение на Регламент (ЕО) № 1165/98 на Съвета относно краткосрочната статистика и на регламенти (ЕО) № 1503/2006, (ЕО) № 657/2007 и (ЕО) № 1178/2008 на Комисията по отношение на адаптирането във връзка с премахването на променливите за нови промишлени поръчки  текст от значение за ЕИП

1.6.2012   
            
            
               BG
            
            
               Официален вестник на Европейския съюз
            
            
               L 142/26
            
         РЕГЛАМЕНТ (ЕС) № 461/2012 НА КОМИСИЯТА
   от 31 май 2012 година
   за изменение на Регламент (ЕО) № 1165/98 на Съвета относно краткосрочната статистика и на регламенти (ЕО) № 1503/2006, (ЕО) № 657/2007 и (ЕО) № 1178/2008 на Комисията по отношение на адаптирането във връзка с премахването на променливите за нови промишлени поръчки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1165/98 на Съвета от 19 май 1998 г. относно краткосрочната статистика (1), и по-специално член 17, букви б)—г) от него:
   като има предвид, че:
   
               (1)
            
            
               С Регламент (ЕО) № 1165/98 се установява обща рамка за производство на краткосрочни статистически данни на Общността за бизнес цикъла и се определят необходимите променливи за анализ на краткосрочното изменение на предлагането и търсенето, производствените фактори и цените.
            
         
               (2)
            
            
               Регламент (ЕО) № 1503/2006 на Комисията от 28 септември 2006 г. за прилагане и изменение на Регламент (ЕО) № 1165/98 на Съвета относно краткосрочна статистика по отношение на дефинициите на показателите, списъка с показатели и честотата на събиране на данни (2) съдържа дефиниции на целите и характеристиките на променливите.
            
         
               (3)
            
            
               С Регламент (ЕО) № 657/2007 на Комисията от 14 юни 2007 г. за прилагане на Регламент (ЕО) № 1165/98 на Съвета относно краткосрочната статистика във връзка с установяването на европейските програми за подбор на изследвания (3) се определят правилата и условията по отношение на предаването на данни от държавите-членки, участващи в европейските програми за подбор на изследвания за краткосрочната статистика.
            
         
               (4)
            
            
               С Регламент (ЕО) № 1178/2008 на Комисията от 28 ноември 2008 г. за изменение на Регламент (ЕО) № 1165/98 на Съвета относно краткосрочната статистика и на регламенти (ЕО) № 1503/2006 и (ЕО) № 657/2007 на Комисията по отношение на тяхното адаптиране след преразглеждането на статистическите класификации NACE и CPA (4) бяха актуализирани правилата и условията за европейските програми за подбор на изследвания след приемането на Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (5) и на Регламент (ЕО) № 451/2008 на Европейския парламент и на Съвета от 23 април 2008 г. за установяване на нова статистическа класификация на продуктите по дейности (КПД) и за отмяна на Регламент (ЕИО) № 3696/93 (6).
            
         
               (5)
            
            
               Въведените с Регламент (ЕО) № 1165/98 променливи за новите промишлени поръчки са предназначени да служат като водещ индикатор за бъдещото производство. Капацитетът на тези променливи за прогнозиране обаче се оказа ограничен и тъй като те не успяха до докажат прогнозната си стойност във всички държави-членки, Комитетът на Европейската статистическа система постигна съгласие, че събирането на данни по променливите за новите промишлени поръчки следва да бъде преустановено с оглед на определянето на приоритети при разработването и производството на статистически данни в контекста на ограничени ресурси, а също и за да бъде намалена тежестта за Европейската статистическа система.
            
         
               (6)
            
            
               С цел да се премахнат променливите за новите промишлени поръчки е необходимо да бъдат премахнати всички позовавания на тези променливи във връзка със списъка на променливите, референтния период, нивото на детайлност, крайния срок за предаване на данни, преходния период и определенията, които са приложими за тези променливи, а също и по отношение на условията на европейските програми за подбор на изследвания относно външните нови поръчки.
            
         
               (7)
            
            
               Мерките, предвидени в настоящия регламент, са в съответствие със становището на Комитета на Европейската статистическа система,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение А към Регламент (ЕО) № 1165/98 се изменя в съответствие с приложение I към настоящия регламент.
   Член 2
   Приложение I към Регламент (ЕО) № 1503/2006 се изменя в съответствие с приложение II към настоящия регламент.
   Член 3
   В Регламент (ЕО) № 657/2007 членове 1 и 2 се заменят със следното:
   
      „Член 1
      Европейските програми за подбор на изследвания могат да се прилагат при събирането на статистически данни, при които се прави разграничение между страни от еврозоната и страни извън нея, за следните две променливи, посочени в приложение А към Регламент (ЕО) № 1165/98:
      
                  Променлива
               
               
                  Наименование
               
            
                  312
               
               
                  Производствени цени на външния пазар
               
            
                  340
               
               
                  Вносни цени
               
            Член 2
      Държавите-членки, които участват в европейските програми за подбор на изследвания, посочени в член 1, предават данни на Комисията (Евростат) най-малко за дейностите по NACE за променлива № 132, както и за продуктите по CPA и за променлива № 340, както са посочени в приложението.“
   
   Член 4
   Приложение III към Регламент (ЕО) № 1178/2008 се изменя в съответствие с приложение III към настоящия регламент.
   Член 5
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 31 май 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 162, 5.6.1998 г., стр. 1.
   
      (2)  ОВ L 281, 12.10.2006 г., стр. 15.
   
      (3)  ОВ L 155, 15.6.2007 г., стр. 7.
   
      (4)  ОВ L 319, 29.11.2008 г., стр. 16.
   
      (5)  ОВ L 393, 30.12.2006 г., стр. 1.
   
      (6)  ОВ L 145, 4.6.2008 г., стр. 65.
   
      ПРИЛОЖЕНИЕ I
      Приложение А към Регламент (ЕО) № 1165/98 се изменя, както следва:
      
                  1)
               
               
                  Буква в) („Списък на променливите“) се изменя, както следва:
                  
                              а)
                           
                           
                              в параграф 1 се заличават променливите „130 Получени нови поръчки“, „131 Нови вътрешни поръчки“ и „132 Външни нови поръчки“;
                           
                        
                              б)
                           
                           
                              параграфи 3 и 8 се заличават.
                           
                        
            
                  2)
               
               
                  В буква д) („Референтен период“) се заличават променливи 130, 131 и 132 и техните съответни референтни периоди.
               
            
                  3)
               
               
                  Буква в) („Ниво на детайлност“) се изменя, както следва:
                  
                              а)
                           
                           
                              параграф 4 се заменя със следното:
                              
                                          „4.
                                       
                                       
                                          Освен това всички променливи, с изключение на тези, които се отнасят до оборота (№ 120, 121 и 122), се предават за всички промишлени отрасли, определени в раздели от B до Е на NACE Rev. 2, и за Основните промишлени групировки (MIGS), както са дефинирани в Регламент (ЕО) № 586/2001 на Комисията (1)
                                          
                                       
                                    
                        
                              б)
                           
                           
                              параграф 6 се заличава;
                           
                        
                              в)
                           
                           
                              параграф 9 се заменя със следното:
                              
                                          „9.
                                       
                                       
                                          Променливите за външните пазари (№ 122 и 312) се предават с разбивка за страните от еврозоната и за страни извън нея. Разбивката следва да се прилага по отношение на цялата промишленост, както е определена в раздели от В до Е на NACE Rev. 2, в MIGS и в разделите (еднобуквени) и разделенията (двуцифрено ниво) от NACE Rev. 2. Данните за раздели D и E от NACE Rev. 2 не се изискват за променлива № 122. Освен това променливата „Вносни цени“ (№ 340) се предава в съответствие с разбивката на страни от еврозоната и страни извън нея. Разбивката се прилага за цялата промишленост, както е определена в сектори от B до E от СРА, за MIG, както и за секторите (еднобуквени) и разделите (двуцифрено ниво) от СРА. По отношение на разбивката на страни от еврозоната и страни извън нея Комисията може да определи условията за прилагане на Европейските програми за подбор на изследвания, както е определено в член 4, параграф 2, първа алинея, буква г). Тези мерки, предназначени да изменят несъществени елементи от настоящия регламент чрез допълването му, се приемат в съответствие с процедурата по регулиране с контрол, посочена в член 18, параграф 3. Европейската програма за подбор на изследвания може да ограничи обхвата на променливата „Вносни цени“ до вноса на продукти от страни извън еврозоната. Разбивката на страни от еврозоната и страни извън нея за променливи 122, 312 и 340 не е необходимо да се предава от държавите-членки, които не са приели еврото за своя валута.“
                                       
                                    
                        
            
                  4)
               
               
                  В буква ж) („Крайни срокове за изпращане на данните“) в параграф 1 се заличават променливи 130, 131 и 132 и съответните им срокове „1 месец и 20 календарни дни“.
               
            
                  5)
               
               
                  В буква й) („Преходен период“) параграф 3 се заменя със следното:
                  
                              „3.
                           
                           
                              Може да бъде предоставен преходен период с продължителност до 11 август 2007 г. за променлива 340 и за разбивката на страни от еврозоната и страни извън нея за променливи 122, 312 и 340 в съответствие с процедурата, предвидена в член 18, параграф 2.“
                           
                        
            
         (1)  ОВ L 86, 27.3.2001 г., стр. 11.“;
   
   
      ПРИЛОЖЕНИЕ II
      Приложение I към Регламент (ЕО) № 1503/2006 се изменя, както следва:
      Променливи: Заличават се променливите „130 Получени нови поръчки“, „131 Нови вътрешни поръчки“ и „132 Външни нови поръчки“.
   
   
      ПРИЛОЖЕНИЕ III
      Приложение III към Регламент (ЕО) № 1178/2008 се изменя, както следва:
      Параграф „132 ВЪНШНИ НОВИ ПОРЪЧКИ“ се заличава.